NukeNews No. 8 - FINNISH

************************************************************ *   Nuke-News #8 -  Ydinvoiman vastainen uutispalvelu     * ************************************************************ - 0. Alkusanat - Tässä NukeNewsin numerossa käsitellään joitakin tulevia ja meneillään olevia kampanjoita ja toimintoja, joissa verkostomme jäseniä on mukana vuonna 2013. Lisäksi mukana on uutisia ydinvoimaprojekteista eri maista, kuten Kanadasta, Tsekin tasavallasta ja Ranskasta, sekä protesteista ydinjätekuljetuksia vastaan ja niin edelleen. Tänä keväänä on Fukushiman ydinonnettomuuden toinen vuosipäivä ja 27. Tshernobylin katastrofin vuosipäivä. Vuosipäivien aikaan järjestetään monia tapahtumia, aktioita ja suurmielenosoituksia ympäri maailman. Ydinkatastrofi Japanissa on edelleen käynnissä: säteilyä vapautuu pysyvästi, viranomaiset ja ydinvoimateollisuus ei tiedä miten käsitellä radioaktiivisuusuhkaa, ja reaktoreissa kytee yhä uuden katastrofin riski. Se ei ole ainut ongelmapiste; jopa yli neljännesvuosisata sitten tapahtuneen Tsernobylin reaktori numero neljän valtavan räjähdyksen jälkeen ihmisiä sairastuu yhä ja ilmenee uusia ryppäitä sairauksia, jotka johtuvat ydinonnettomuudesta tai jota onnettomuus on vauhdittanut. - Ongelmille ei näy loppua. Emme ole pystyneet kokoamaan täysin kattavaa yleiskatsausta muistotilaisuuksista ja onnettomuuksista muistuttavista tapahtumista tänä vuonna, mutta joka tapauksessa monet aktivistit Nuclear Heritage - verkostossa ovat järjestelyissä ja kampanjoinneissa mukana. Koska seuraava NukeNews julkaistaan keväällä, siinä on loistava tilaisuus mainostaa levittää tietoa kesätapahtumistanne – kuten leireistä, aktioista, konferensseista... Kirjoita meille suunnitelmistasi levittää sanaa tämän uutiskirjeen kautta! - Sisältö NukeNews nro#8 - 0. Alkusanat 1. Ydinvoiman aika Quebecissä on ohi 2. Yhteinen englantilais-ranskalainen paastoaktio ydinaseita vastaan 3. Cameco-Areva-Pinehouse - yhteistyösopimus vastustuksen vaimentamiseksi 4. Iso-Britannian energialakialoite - Ei ydinvoiman valtionavuille 5. 9. maaliskuuta 2013: otetaan energiakysymykset takaisin haltuumme! 6. Toimintaa ja vastuksia Forsmarkin ydinvoimalalla Ruotsissa 7. Ydinjätejuna suistui raiteilta Ranskassa 8. Saha sahaa vastaan voimalinjan rakennustyömaalla 9. Ydinkysymys-esite (The Critical Question/Die Kernfrage) käännetty myös tsekin ja sloveenin kielille 10. Castor-kuljetus Italiasta La Hagueen 11. Tsekin tasavallan ministeriö suostuu lisärakentamiseen Temelínissä 12. Vetoomusoikeudenkäynti Castor-protestoijia vastaan Caenissa (Ranska) 13. Intialainen ketjunälkälakko 18.12.2012 lähtien suunniteltua ydinvoimalaa vastaan 14. Japanilaisten taloudellinen tuki Visaginasin ydinvoimalalle oli pelkkää huhua 15. Tulevia tapahtumia 16. About NukeNews - 1. Ydinvoiman aika Quebecissä on ohi - Kanadalainen provinssi pääsi viimeisestä kaupallista ydinreaktoristaan kun Gentilly-2 suljettiin viimein joulukuun 28. päivänä 2012. Vuonna 2008 tehdyn ilmoituksen jälkeen, jonka mukaan voimala olisi kunnostettu 1,9 miljardilla kanadan dollarilla ja toimintaa olisi jatkettu vuoteen 2040 asti, operaattorin piti luopua näistä ydinvoimaunelmista lokakuussa 2012 taloudellisista syistä. Tapausta juhlistettiin sulkemispäivänä Montrealissa. Quebec on aidosti ohittanut ydinvoimakauden vasta, kun saavutamme pysyvän kiellon uraanin louhintaa vastaan. Näin on jo tehty kahdessa muussa provinssissa, Nova Scotiassa ja Brittiläisessä Kolumbiassa. (Gordon Edwards) - 2. Yhteinen englantilais-ranskalainen paastoaktio ydinaseita vastaan - Nelipäiväinen paasto surunilmaisuksi tuhoa kohtaan, jota USA:n ydinpommit aiheuttivat Hiroshimassa ja Nagasakissa. Pommitukset aiheuttivat satojen tuhansien siviilien kuoleman ja tuhosivat nämä kaksi kaupunkia vuonna 1945. Yhteinen englantilais-ranskalainen paasto protestoimaan Aldemaston-Valducin sopimusta, jolla on tarkoitus kehittää ydinkärkiteknologiaa 50 vuotta eteenpän. "Yhä 20 000 ydinasetta, 2000 korkean hälytysvalmiuden tilassa. Joulukuussa 2012 pidetyssä YK:n yleiskokouksessa 75% maista äänesti ydinaseista luopumissopimuksen puolesta. Humanitaarinen aseistariisuminen on ensisijaista! Luovutaan ydinaseista! Voimme, ja meidän täytyy!" Lisätietoa tapahtumasta: http://www.nuclear-heritage.net/index.php/Joint_Anglo-French_Fast_Action_Against_Nuclear_Weapons_2013 - 3. Cameco-Areva-Pinehouse - yhteistyösopimus vastustuksen vaimentamiseksi - Joulukuun 12. päivänä 2012 Pinehousen kylä Saskatchewanin provinssissa Kanadassa allekirjoitti yhteistyösopimuksen uraanikaivosyhtiöiden Areva ja Cameco kanssa. Yhtiöt lupaavat työtä ja rahaa vastineeksi siitä, että pysytään hiljaa ja pidättäydytään julkisesta kriittisyydestä näiden yhtiöiden toimintaa kohtaan. Sopimuksen ehdot sisältävät: "Pinehousen odotetaan tukevan täysin Camecon/Arevan kaivostoimintaa". "Pinehouse tukee Camecon/Arevan olemassaolevia projekteja", "Pinehouse tukee Camecon/Arevan ehdotettuja projekteja" ja myös tukee "Camecon/Arevan tulevia toimintoja". Pinehouse lupautuu "ettei anna sellaisia lausuntoja tai ilmaise mitään julkiselle taholle, hallinnolle tai yritykselle, joka olisi Camecon/Arevan kaivostoimintaa vastaan". Pinehouse sitoutuu: "tekemään kohtuullisia toimia varmistaakseen, etteivät Pinehousen jäsenet sano tai tee mitään, mikä häiritsee tai viivästyttää Camecon/Arevan kaivostoimintaa, eivätkä tee tai sano mitään, mikä ei ole linjassa Pinehousen lupauksille tämän yhteistyösopimuksen piirissä." Ryhmä pohjoisen yhteisöistä; Pinehousen, Beauvalin, English River First Nationin ja Canoe Lake First Nationin alueelta, on varmistanut asianajajan, joka työskentelee oikeuden määräyksen eteen, jotta voidaan pysäyttää sopimuksen täytäntöönpano. "Kuka tahansa voi lisätä nimensä, mukaanlukien organisaatiot ja ryhmät". - Saskatchewanin "Tulevien sukupolvien komitea" pyytää tukemaan Pinehousen asukkaita taistelussa Cameco/Arevan yhteistyösopimusta vastaan. Lue lisää: http://committeeforfuturegenerations.wordpress.com/take-action/ - 4. Iso-Britannian energialakialoite - Ei ydinvoiman valtionavuille - Kick Nuclear – kampanja jatkaa työtä energialakialoitteen sisältämiä ydinvoiman tukiaisia vastaan, ja lakialoite on parhaillaan työn alla Iso-Britannian parlamentissa. Tulevat lehtisten jakelutempaukset ovat valmisteilla, ja työskentelemme läheisesti Climate Bloc:in, ilmastoryhmien yhteistoiminnan, kanssa, jotta järjestämme mielenosoituksen ja joukkokokouksen Parliament Squarella kolmannen parlamenttikäsittelyn yhteydessä. Päivämäärä ei ole vielä tiedossa, mutta todennäköisesti se toteutuu helmikuun lopulla. Laitamme luonnollisesti tietoa, kun meillä on enemmän yksityiskohtia. Lisää aiheesta: http://kicknuclear.org http://climatebloc.wordpress.com - 5. 9. maaliskuuta 2013: otetaan energiakysymykset takaisin haltuumme! - Maaliskuun 9. päivänä ranskalainen ydinvoiman vastainen verkosto "Sortir du nucléaire" järjestää suuren ihmisketjun Pariisissa vaatiakseen sekä ydinvoimasta että ydinaseista luopumista. Tavoitteemme on yltää kaupungin läpi ja ympäröidä paikat, joissa päätöksiä ydinvoimasta ja energiasta tehdään huomioimatta kansalaisten ääntä. Tuhansien ihmisten odotetaan saapuvan paikalle ja aktivistit ympäri Eurooppaa ovat tervetulleita. http://www.chainehumaine.org - 6. Toimintaa ja vastuksia Forsmarkin ydinvoimalalla Ruotsissa - Kertomus Monica Dahlbylta Uppsalasta, FMKK (kansan kampanja ydinvoimaloita ja ydinaseita vastaan): Halloweenin aikaan halusimme tehdä pitkän kävelykulkueen lyhtyjen kera Forsmarkin ydinvoimalalle. Ajatuksenamme oli kokoontua sen jälkeen Forsmarkin kirkossa sytyttääksemme kynttilöitä ydintuhojen uhreille. Pappi oli suostunut kolme viikkoa ennen tilaisuutta, mutta kun kolme päivää ennen hän muutti mielensä. Hän levitti huhua, että olisimme terroristeja. Järjestimme nopeasti toisen kokoontumispaikan. Meitä oli 30 ”terroristia” kävelemässä pimeässä lyhtyjen kera. Lähellä Frosmarkkia tapasimme pienen joukon hyvinvoivan oloisia naispuolisia vartijoita. Keskustelimme, mutta he eivät antaneet periksi, joten jäimme siihen seisomaan muutaman hiljaisen minuutin rukoillen uhrien puolesta. Eräät naiset menivät kauemmas ja pitivät vanhanajan karjan kutsuhuudon, ”kulning”-laulun. Se on eräänlainen korkealta laulettava laulu ilman sanoja, jota käytettiin vuoristoalueilla kun naiset olivat karjan mukana kesäaikoina. Sitten kävelimme takaisin kirkolle ja pidimme hiljaisen kokoontumishetken protestoidaksemme sen ulkopuolella. Myöskin ”kulning” ja laulu. Sitten menimme busseilla paikkaan, johon olimme tervetulleita ja kuulimme kahden nuoren muusikon esityksen sekä puheen ja söimme hiukan. Myöhemmin meillä oli tapaaminen papin kanssa ja kahden ydinvoimalan henkilöstöön kuuluvan miehen kanssa keskustellaksemme ydinvoimaloiden tilanteesta, vaikkakin pappi Lars-Åke Palm halusi keskustella aiheesta ”millainen yhteiskunta meillä pitäisi olla”. Keskustelu kirkon suhtautumisesta jatkuu myös sanomalehdissä. - 7. Ydinjätejuna suistui raiteilta Ranskassa - 20. tammikuuta Arevan ydinjätejuna suistui raiteilta Etelä-Ranskassa. Se oli lastattu uraanioksidilla (U3O8), määränpäänä oli todennäköisesti uraanirikastamo Urenco Saksassa tai Alankomaissa. Toinen mahdollinen määränpää voisi olla tilapäinen varastointi COVRA (Centrale Organisatie Voor Radioactief Afval). Areva kieltäytyi antamasta tietoa kuljetuksen aikeista. Junaonnettomuus tapahtui pian sen lähdettyä Tricastin ydinvoimarakennuksilta kello 17.30. Vääränlainen raiteenvaihto on oletetusti raiteilta suistumisen syy. Kuten tavallista ”yhtään säteilyä ei ole vapautunut”. Onnettomuus ei tapahtunut maksiminopeudessa. Kuitenkin, pahemmin olisi voinut käydä. Myöhemmin, kun rautatieläisten ammattiliitto SUDrail julkaisi kuvia suistuneista kuljetusvaunuista, Areva myönsi, että onnettomuudessa oli ollut mukana Castor-säiliö*, jossa oli korkea-aktiivista radioaktiivista jätettä. Tapauksen jälkeen toisen Castor-kuljetuksen piti odottaa rautatieasemalla useita tunteja. Molempien Castor-säiliövaunujen määränpää oli La Haguen jälleenkäsittely-yksikkö Ranskassa. Lue lisää: http://blog.eichhoernchen.fr/post/Kurzmeldung-Atomtransport-entgleist-in-Frankreich *Suom.huom. Castor, sanoista cask for storage and transport of radioactive material: säiliö radioaktiivisen materiaalin varastointiin ja kuljetukseen - 8. Saha sahaa vastaan voimalinjan rakennustyömaalla - Le Chefresne:ssä on alkanut nyt La Bévinieren metsän moottorisahalahtaus voimalinjojen rakentamiseksi, erityisesti ydinvoimaloita varten. Seuraten kutsua toteuttaa hajautettuja aktioita ja osoittaen reaktioita kaatoihin, myös joitakin voimalinjamastoja joutui saha-aktioiden uhreiksi. Lähellä rakennustyömaata Montabotissa ostettiin talo, josta on tarkoitus tehdä vastustuksen keskus. Aiheesta tarkemmin: http://antitht.noblogs.org/ - 9. Ydinkysymys-esite (The Critical Question/Die Kernfrage) käännetty myös tsekin ja sloveenin kielille - Hyvin kirjoitettu esite "The Critical Question", jonka "Women in Europe for a common future"- järjestö on toimittanut vuonna 2009, oli ennen saatavilla saksan, englannin ja ranskan kielillä. Tämä julkaisu antaa perusnäkemysen ydinvoimateollisuuden tärkeisiin alueisiin, ja mukana on kriittisiä esimerkkejä ympäri maailmaa. Molemmat käännökset (tsekin ja sloveenin kielille) olivat osa kansalaisjärjestön "Sonne+Freiheit"-projektia, jota tuki taloudellisesti Ylä-Itävallan alueellinen hallitus, missä vihreät ovat mukana yhteistyöhallinnossa. Molemmat julkaisut ovat saatavilla myös verkossa itävaltalais-tsekkiläisen kansalaisjärjestön sivuilta http://www.slunceasvoboda.eu/. Lisää: http://www.wecf.eu/english/publications/2009/kernbuch.php - 10. Castor-kuljetus Italiasta La Hagueen - Tammikuussa toteutettiin korkea-aktiivisen ydinjätteen Castor-kuljetus Italiasta Ranskan La Haguen jälleenkäsittely-yksikköön. Ydinvoiman vastustajat olivat ilmoittaneet protesteista ja blokkauksista – kuten on tapahtunut useita kertoja aiemmin. Näiden protestien pelossa, kuljetuksen reitti oli muutettu lyhyellä varoitusajalla. Vain ydinvoiman vastaiset aktivistit informoivat yleisöä – viranomaiset ja ydinvoimateollisuus ei sitä tehnyt. Lisää: http://champagne-ardenne.france3.fr/2013/01/15/passage-d-un-convoi-de-dechets-radioactifs-dans-la-marne-181363.html - 11. Tsekin tasavallan ministeriö suostuu lisärakentamiseen Temelínissä - Edvard Sequens Calla-ympäristöjärjestöstä kirjoittaa: Tsekin tasavallan ympäristöministeriö on näyttänyt vihreää valoa kahden yksikön lisärakentamiselle olemassa olevan Temelínin ydinvoimalan alueelle. Tuhannet kommentit tsekkiläisiltä ja ulkomaalaisilta kansalaisjärjestöiltä ja asukkailta on laitettu syrjään, perustavaa laatua oleviin kysymyksiin virheellisestä ympäristövaikutusten arviointiprosessista ei ole vastattu; esimerkiksi millaista reaktorityyppiä tullaan käyttämään (AP1000 Westinghouselta, EPR Arevalta vai MIR.1200 Rosatomilta), mitä ydinjätteelle tehdään ja kuka maksaa voimalan purkukustannukset ja välilliset kustannukset kuten uudet tiet ja tarvittavat sähköverkon muutokset. Lisäksi on melko erikoista, että johtava henkilö investoijan puolelta (suurimmilta osin valtion omistama yhtiö ČEZ), Ivo Hlaváč, vaihtaa työtään ollakseen varaministerin tehtävässä juuri ajanjaksona, jona investointiprojekti hänen entisestä yhtiöstään on tarkasteltavana ympäristöministeriön, hänen uuden työnantajansa, taholta. Tällä välin hän on palannut takaisin entiseen yritykseensä ČEZ:iin. Tsekkiläiset kansalaisjärjestöt kuten Calla ja Jihočeské matky (engl. "Southern Bohemian Mothers") yrittävät käyttää oikeusmenetelmiä lopettaakseen tämän vääryydellä valmistellun projektin. http://www.calla.cz/index.php?lang=eng/ - 12. Vetoomusoikeudenkäynti Castor-protestoijia vastaan Caenissa (Ranska) - He pysäyttivät Castor-kuljetukset Saksaan vuonna 2010 lukittautumisaktioilla Caenissa. He loukkaantuivat pahoin, kun poliisi yritti siirtää heitä raiteilta; kolmannen asteen palovammoja, ihon nirhautumista, jännevammoja tai polttamista poliisin toimesta jne. Oikeudenkäynneistä poliisia vastaan on luovuttu, kun taas uhrit joutuvat jälleen kerran vastaamaan tuomioistuimissa. Vastassa tulee olemaan muutoksenhaku oikeudenkäyntiin, koska piirisyyttäjän mielestä 30 000 euron sakot ja ehdottomat tuomiot eivät olisi riittävän tiukkoja seurauksia. Muutoksenhakuoikeudenkäynti pidetään 4.3.2013 Caenissa. Lue lisää: https://ganva.noblogs.org/post/2013/01/21/castor-2010-proces-en-appel-des-7-du-ganva-le-lundi-4-mars-2013/ - 13. Intialainen ketjunälkälakko 18.12.2012 lähtien suunniteltua ydinvoimalaa vastaan - Kovvadan kylän asukkaat Kaakkois-Intian Andrha Pradeshin osavaltiosta, sekä ihmisiä ympäröivistä kylistä, on istunut ketjunälkälakossa 18. joulukuuta 2012 lähtien ja he päättävät pian 50 päivän ketjunälkälakon esitettyä ydinvoimalaa vastaan, jota GE on rakentamassa. Lue lisää: http://www.dianuke.org/kovvada-update-50-days-of-hunger-strike-against-proposed-ge-reactors/ - 14. Japanilaisten taloudellinen tuki Visaginasin ydinvoimalalle oli pelkkää huhua - Huhut siitä että Japanin talousministeriö ja Japanin kansainvälisen yhteistyön pankki Japan Bank for International Cooperation (JBIC) antaisi ulkomaista lainaa Visaginasin ydinvoimalalle Liettuassa on torjuttu. Viranomaiset ministeriöstä ja JBIC:stä varmistivat japanilaiselle kansalaisjärjestölle, että projektista ei käydä neuvotteluita. Vaikka Hitachi hakisi rahaa, sen saaminen olisi epätodennäköistä, koska se ei täytä kyseisille projekteille asetettuja ympäristö- ja sosiaalisia kriteerejä. Alun alkaenkin projektin täytäntöönpano olisi vastoin lokakuun 2012 kansanäänestyksen tuloksia. Suurin osa äänestäjistä sanoivat "ei" uuden ydinvoimalan rakentamiselle Liettuaan. Sillä aikaa, kansanäänestyksen seurauksena, Liettuan parlamentti määräsi Liettuan hallitusta kehittämään ”kustannustehokkaan ja kuluttajaystävällisen strategian sähkön toimittamiseen” toukokuun 15. päivään 2013 mennessä. Lue tarkempi artikkeli täältä: http://www.bellona.org/articles/articles_2013/hitachi_still_seeks_backing - 15. Tulevia tapahtumia - (vain otteita, kerro meille ensi vuoden tapahtumistanne seuraavaan uutiskirjeeseen) lisää tapahtumia: http://upcoming.nuclear-heritage.net 2013:             Protesteja Castor-kuljetuksia vastaan Jülichista Ahausiin (Saksa) 9.3.2013 kello 12: Fukushiman muistotilaisuus, kansallinen marssi ja                   mielenosoitus Lontoossa (Iso-Britannia) 9.3.2013:         Fukushiman vuosipäivänä järjestettäviä protesteja uraanirikastamolla Gronaussa, Gundremmingenin ja                   Grohnden ydinvoimaloilla (Saksa) 9.3.2013 kello 11: Ihmisketju Fukushiman vuosipäivänä Freiburgissa (Saksa) 9.3.2013:         Ihmisketju ympäröimään ydinase- ja                    ydinvoimapäätöksien tekijöitä Pariisissa (Ranska) 10.3.2013 kello 14:Mielenosoitus Tihangen ydinvoimalaa vastaan Huyssa (Belgia) 12.-13.3.2013:    Yhteistapahtuma julkisesta osallistumisesta ydinvoimapäätöksentekoon Luxenbourgissa 13.-15.3.2013:    Ydinvoimateollisuuden ETRAP 2013 – 5. kansainvälinen konferenssi radiologisen suojelun opetuksesta ja koulutuksesta Wienissä (Itävalta) 29.3.-7.4.13:     Radioactive Exposure Tour, ydinvoiman tuotantoketjun ympäristöhaittoja ja rasismia esille tuova matka Melbournesta Adelaideen (Australia) 9.-10.4.13:       Kansainvälinen konferenssi ”Energiewende – Think European!”, paikkana Heinrich-Böll-Stiftung Berliinissä (Saksa) 15.4.-26.4.13:    Kävely ydinvoimaa vastaan, elämän puolesta ydinvoiman keskittymäalueilla Euroopassa (Alpes de                   Haute Provence, Gard, Bouches-du-Rhône, Vaucluse) (Ranska) 26.-28.4.2013:    Atomic Ciné film festival, Andorra, Helsinki (Suomi) 29.5.-4.6.2013:   3. Kansainvälinen uraanifilmifestivaali maailmanlaajusen ydinvoimavapaan tulevaisuuden puolesta Rio de Janeirossa (Brasilia) 2.-15.6.2013:     Uraani Exposium Saskatoonissa, Saskatchewanissa (Kanada) Kesä 2013:        Kävely ydinvoimavapaan tulevaisuuden puolesta Minnesotasta Buffaloon (Yhdysvallat) 6.-9.8.2013:      Anglo-ranskalaista yhteistoimintaa, paasto ydinaseita vastaan Burghfieldin ydinaselaitoksella (Iso-Britannia) 14.-16.10.2013:   Euroopan komission EURADWASTE '13 konferenssi Vilnassa (Latvia) 11.-13.11.2013:   InSOTEC toinen osakasseminaari Berliinissä (Saksa) 12.12.2013:       Vuoden 2013 maailmanlaajuinen toimintapäivä ydinvoimaa vastaan 2014:             Luultavasti korkea-aktiivisen ydinjätteen Castor-kuljetus Sellafieldista (Iso-Britannia) ja                   keskiaktiivisen jätteen kuljetus La Haguesta (Ranska) Gorlebeniin (Ranska) ja protesteja niiden seurauksena http://www.greenkids.de/europas-atomerbe/index.php/Nuclear_Waste_Transport_to_Ahaus http://www.fukushima2013.com/ http://www.contratom.de/2012/12/18/aufruf-zu-protest-zwei-jahre-fukushima-atomanlagen-abschalten/ https://www.facebook.com/events/465363570190270/ http://chainehumaine.org/ http://www.stop-tihange.org/ http://www.unece.org/ppdm_nuclear.html http://www.etrap2013.org/ http://www.foe.org.au/anti-nuclear/issues/oz/radtour http://www.boell.de/calendar/VA-viewevt-de.aspx?evtid=12394 http://coordination-antinucleaire-sudest.net/2012/index.php?post/2012/11/14/Du-15-au-26-avril-2013-:-Marche-antinucl%C3%A9aire-pour-la-vie-et-l-arr%C3%AAt-imm%C3%A9diat/inconditionnel/d%C3%A9finitif-du-nucl%C3%A9aire http://atomic-cine.org/ http://www.nonuclear.se/en/kalender/Intl_Uranium_Film_Festival_2013 https://sites.google.com/site/cleangreensaskca/Home/huesss-campaign/Uranium%20Exposium.jpg?attredirects=0 http://www.nuclear-heritage.net/index.php/Walk_For_A_Nuclear_Free_Future_2011-2015/Minnesota-Buffalo http://www.nuclear-heritage.net/index.php/Joint_Anglo-French_Fast_Action_Against_Nuclear_Weapons_2013 http://cordis.europa.eu/fp7/euratom-fission/fisa-euradwaste-2013_en.html http://www.nonuclear.se/en/kalender/insotec_sem2_2013 http://www.nuclear-heritage.net/index.php/Global_Action_Day_Against_Nuclear_Power_2013 http://www.greenkids.de/europas-atomerbe/index.php/Gorleben_Castor_Resistance_in_Germany_2014 - 16. NukeNews-tietoa - NukeNews on usealla kielellä julkaistava uutiskirje, jonka toimittaa Nuclear Heritage – verkosto. Uutiskirjeen tarkoituksena on kertoa ydinvoimaa vastustavien aktivistien toiminnasta, paikallisista kysymyksistä ja kampanjoista.Viestit on kirjoitettu ja käännetty aktiivien toimiesta, heidän tavanomaisten ydinvoiman vastaisten toimintojensa lisäksi. Kellekään ei makseta tästä työstä, koska haluamme tarjota tämän tiedonvälityssysteemin ydinvoiman vastaiseen kamppailuun niin itsenäisenä kuin mahdollista. Uutiskirje tähtää informoimaan ja päivittämään tietoa, sekä aktivistien että tavallisten kansalaisten suuntaan. Aineisto seuraavaan NukeNews-numeroon on tervetullutta. Lähetä ne sähköpostilla osoitteeseen news AT NukeNews.nuclear-heritage.net. Tekstin pitäisi olla lyhyt, korkeintaan yhden kappaleen informaatio englanniksi, sisältäen tiiviin otsikon ja mahdollisesti linkin verkkosivulle, josta löytyy lisätietoa. Deadline yhdeksättä numeroa varten on 28. huhtikuuta 2013. Laita tietoa liikkeelle ja lue lisää NukeNewsista: http://NukeNews.Nuclear-Heritage.NET